คือประจำเดือนมาในวันที่28มิย-2ก.ค แล้วมีเพศสัมพันธ์กับแฟนวันที่6ก.ค ที่ผ่านมาแล้ววันนี้ก็มีเลือดออกมาคล้ายๆประจำเดือนมีอาการปวดท้องเหมือนประจำเดือนอยากทราบว่ามีโอกาสจะตั้งครรภ์ไหมคะ สาเหตุมาจากอะไร
สวัสดีค่ะ เลือดออกผิดปกติทางช่องคลอดที่ไม่ใช่รอบเดือนอาจเกิดจาก-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ผลข้างเคียงจากการใช้ยาคุมกำเนิด-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูก-ถ้าปนออกมากับปัสสาวะ อาจมีภาวะทางเดินปัสสาวะอักเสบการเลือดออกผิดปกติ ไม่ได้บอกว่าตั้งครรภ์หรือไม่ตั้งครรภ์ แต่หากตั้งครรภ์ อาจบ่งบอกว่ามีภาวะแทรกซ้อน การยืนยันการตั้งครรภ์ทำได้โดยการซื้อชุุดตรวจการตั้งครรภ์มาตรวจทางปัสสาวะ ให้ผลบวกได้ 10-14 วันหลังมีการปฏิสนธิ หากไม่แน่ใจผลตรวจหรือมีเลือดออกมากทางช่องคลอด ปวดหน่วงท้องน้อย ควรปรึกษาสูตินรีแพทย์การดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง